ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ป้องกันและกําจัดแมลงในบ้านเรือน

ประเภทสําเร็จรูปชนิดฉีดพ่นอัดก๊าซ ที่ประกอบด้วยสารในกลุ่ม PYRETHROIDS

หรือ ORGANOPHOSPHATE หรือ CARBAMATE หรือสารเหล่านี้ผสมกัน

----------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากวัตถุอันตรายที่ผลิต ขาย หรือมีไว้ในครอบครองในประเทศซึ่งประกอบ ด้วยสารในกลุ่ม PYRETHROIDS หรือ ORGANOPHOSPHATE หรือ CARBAMATE หรือสารเหล่านี้ ผสมกัน ในผลิตภัณฑ์ป้องกันและกําจัดแมลงในบ้านเรือนประเภทสําเร็จรูป ชนิดฉีดพ่นอัดก๊าซ ต้องปฏิบัติ ตามข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษของวัตถุ อันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญ ดังต่อไปนี้

          (1) ประโยชน์                    ใช้ในการป้องกันและกําจัดแมลงในบ้านเรือน หรืออาคารสถานที่เช่น ยุง แมลง ริ้น แมลงสาบ มด ตัวสามง่าม หมัด เรือด เห็บ และแมลง เล็ก ๆ อื่น ๆ

          (2) วิธีใช้                          ก่อนใช้ให้คนและสัตว์เลี้ยงออกจากห้องนั้นก่อนปิดประตูและหน้าต่างและให้ผู้ฉีดสวมถุงมือและหน้ากาก หรือใช้ผ้าปิดปากและจมูก เขย่า กระป๋องและฉีดวัตถุอันตราย ชื่อผลิตภัณฑ์ขึ้นข้างบนทั้ง 4 ด้าน ฉีดประมาณ 15 วินาที ให้ละอองวัตถุอันตราย ชื่อผลิตภัณฑ์กระจายให้ทั่ว ทิ้งไว้ 15 นาที จึงเปิดระบายอากาศ หรือ จะฉีดบริเวณนอกห้องที่มีผมสงบก็ได้

                                                  สําหรับกําจัดแมลงคลาน เขย่ากระป๋องแล้วฉีดวัตถุอันตราย/ชื่อผลิตภัณฑ์ตามซอกมุม ใต้ตู้ รอบถังขยะ ขอบประตู หน้าต่าง รอยแตกหรือตามทางที่แมลงเดินผ่านหรือชอบอยู่ และพยายามฉีดให้ถูกแมลงจะได้ผลดีขึ้น

                                                  ในห้องครัวและในโรงงานอุตสาหกรรมอาหารให้ปกปิดหรือเคลื่อนย้ายอาหาร ภาชนะ รวมทั้งพื้นผิวที่เกี่ยวข้องกับการผลิตอาหาร ห้ามฉีดพ่นขณะทําการผลิต ภายหลังฉีดพ่นก่อนจะทําการผลิตให้ทําความสะอาดพื้นผิวที่เกี่ยวข้องกับการผลิต

          (3) วิธีเก็บรักษา               เก็บในที่มิดชิด ให้ห่างจากเด็ก อาหาร สัตว์เลี้ยง เปลวไฟ หรือความร้อน

          (4) คําเตือน                     1. ระวังอย่าให้ละอองเข้าตา ปาก หรือ จมูก

                                                  2. เมื่อเสร็จจากการใช้แล้ว ต้องล้างมือให้สะอาดด้วยน้ําสบู่ทุกครั้ง 

                                                  3. อย่าฉีดพ่นในห้องที่มีเด็กอ่อนหรือผู้ป่วย

                                                  4. ห้าม ทิ้งภาชนะบรรจุที่ใช้หมดแล้วลงในแม่น้ํา คู คลอง แหล่งน้ําสาธารณะ ควรทิ้งในที่เหมาะสม และห้ามเผาไฟจะเกิดอันตราย

          (5) วิธีแก้พิษเบื้องต้น

                                                  1. หากถูกผิวหนัง ให้ล้างออกด้วยน้ําจํานวนมากๆ ถ้าเปื้อนเสื้อผ้าให้รีบถอดออกแล้วเปลี่ยนใหม่ทันที

                                                  2. หากสูดดม ให้นําผู้ป่วยออกจากบริเวณที่ใช้วัตถุอันตราย ชื่อผลิตภัณฑ์

                                                  3. หากเข้าตา ให้รีบล้างด้วยน้ําสะอาดจนอาการระคายเคืองทุเลา หากไม่ทุเลาให้ไปพบแพทย์

                                                  4. หากกลืนกินวัตถุอันตราย/ชื่อผลิตภัณฑ์ ห้ามทําให้อาเจียนให้รีบนําส่งแพทย์ พร้อมภาชนะบรรจุ ฉลาก หรือใบแทรกของวัตถุอันตราย/ชื่อผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือ ส่งออกไป นอกราชอาณาจักร ให้ปฏิบัติตาม ข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 18 กรกฎาคม พ.ศ. 2538

 

บรรเทา อื้อกุล

(นายบรรเทา อื้อกุล)

เลขาธิการคณะกรรมการอาหารและยา